Skelbiamos apklausos  Specialiųjų sąlygų priedas Nr.3

PREKIŲ SU PASLAUGOMIS VIEŠOJO PIRKIMO – PARDAVIMO SUTARTIS 

20__   m.                                 d.   Nr.
(Sutarties sudarymo vieta)

[bookmark: _Toc438559488][bookmark: _Toc438559815]SPECIALIOSIOS SĄLYGOS

Valstybės įmonė Valstybinių miškų urėdija, įmonės kodas 132340880, atstovaujama (nurodyti atstovaujančio asmens pareigas, vardą, pavardę), veikiančio (-ios) pagal (nurodyti atstovavimo pagrindą, t. y. kokio dokumento pagrindu asmuo veikia) (toliau – Užsakovas), 
ir 
[bookmark: _Hlk29278562](nurodyti juridinio asmens pavadinimą), juridinio asmens kodas (nurodyti juridinio asmens kodą), atstovaujama (nurodyti atstovaujančio asmens pareigas, vardą, pavardę), veikiančio(-ios) pagal (nurodyti atstovavimo pagrindą, t. y., kokio dokumento pagrindu asmuo veikia) (toliau – Vykdytojas),
[arba (nurodyti fizinio asmens vardą, pavardę), gimęs(-usi) (nurodyti gimimo datą), vykdantis(-i) individualią veiklą pagal galiojančią nuolatinio Lietuvos gyventojo individualios veiklos vykdymo pažymą Nr. (nurodyti pažymos numerį) (toliau – Vykdytojas),]
toliau kartu vadinami „Šalimis“, o kiekviena atskirai – „Šalimi“, sudarė šią Prekių su paslaugomis viešojo pirkimo – pardavimo sutartį, toliau vadinamą „Sutartimi“, ir susitarė dėl toliau išvardintų sąlygų:
1. SUTARTIES DALYKAS

1.1. Sutarties dalykas Ryšio stiprinimo įrangos (toliau – Prekės/Paslaugos) pirkimas – pardavimas. Prekių / Paslaugų techniniai reikalavimai / apimtis nurodyti Sutarties Specialiųjų sąlygų 1 priede „Ryšio stiprinimo įrangos techninė specifikacija“.
1.2. Vykdytojas turi pristatyti Prekes ir suteikti Paslaugas, įspėjęs Sutarties Specialiųjų sąlygų 1.3 p. nurodytą Užsakovo kontaktinį asmenį prieš: 2 (dvi) kalendorines dienas  elektroniniu paštu.
[bookmark: _Hlk65841375]1.3. Prekes / Paslaugas priimti ir pasirašyti Prekių/Paslaugų perdavimo – priėmimo  aktą įgalioto Užsakovo atsakingo asmens kontaktiniai duomenys: ____________________ (nurodoma sutarties sudarymo metu). Apie įgalioto asmens pasikeitimą Užsakovas informuoja Vykdytoją šios Sutarties Specialiųjų sąlygų 1.4 punkte ar Sutarties Specialiųjų sąlygų 10 skyriuje nurodytu Vykdytojo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.
1.4. Už Sutarties vykdymą Vykdytojas skiria atsakingą(-us) asmenį(-is): ____________________(gali būti nurodyti keli atsakingi asmenys, nurodomas tel. Nr., el. paštas). Apie atsakingo(-ų) asmens(-ų) pasikeitimą Vykdytojas informuoja Užsakovą šios Sutarties Specialiųjų sąlygų 1.3 punkte ar Sutarties Specialiųjų sąlygų 10 skyriuje nurodytu Užsakovo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

2. SUTARTIES KAINA IR / ARBA KAINODAROS TAISYKLĖS IR MOKĖJIMO SĄLYGOS
2.1.Sutarčiai taikomas kainos apskaičiavimo būdas – fiksuotas įkainis. Sutarties įkainiai Sutarties galiojimo laikotarpiu, Šalių susitarimu, gali būti peržiūrimi Sutarties Specialiųjų sąlygų 2.5 - 2.9 punktuose nustatytomis sąlygomis ir tvarka. Užsakovas perka Prekes/Paslaugas pagal poreikį Sutarties Specialiųjų sąlygų 2.3. punkte nurodytais įkainiais, neviršijant Sutarties Specialiųjų sąlygų 2.2 punkte nurodytos Sutarties maksimalios kainos. Užsakovas neįsipareigoja išpirkti Prekių/Paslaugų preliminaraus kiekio ar bet kokios jo dalies (jeigu Sutartyje yra nurodyti Prekių/Paslaugų preliminarūs kiekiai), nepaisant to, Prekių/Paslaugų preliminarūs kiekiai nėra laikomi maksimaliais kiekiais. Užsakovas taip pat neįsipareigoja išpirkti Prekių/Paslaugų Sutarties Specialiųjų sąlygų 2.2 punkte nurodytai Sutarties maksimaliai kainai ar bet kokiai jos daliai.



Sutarties galiojimo metu atsiradus Užsakovo poreikiui įsigyti Sutartyje nenumatytas, tačiau su Pirkimo objektu / Sutarties dalyku susijusias Prekes / Paslaugas (kitokių charakteristikų / parametrų ar identiško / panašaus naudojimo) (toliau – Nenumatytos Prekės/Paslaugos), Užsakovas  turi teisę įsigyti ne daugiau nei 10 (dešimt) procentų Nenumatytų Prekių/Paslaugų, šį procentą skaičiuojant nuo Sutarties Specialiųjų sąlygų 2.2 punkte nurodytos kainos be PVM kainai (jos nedidinant).
Nenumatytos Prekės/Paslaugos bus perkamos tokiais įkainiais, kurie galios Užsakovo užsakymo pateikimo dieną  Vykdytojo oficialiame kainoraštyje, jei tokio nėra, tokiu atveju Vykdytojo prekybos vietoje, kataloge ar interneto svetainėje nurodytomis galiojančiomis Nenumatytų Prekių/Paslaugų kainomis. Jei Nenumatytų Prekių/Paslaugų kainos viešai neskelbiamos, Užsakovas kreipsis į Vykdytoją su prašymu pateikti Nenumatytų Prekių/Paslaugų kainas (komercinį pasiūlymą), pažymėdamas, kad įsigytinų Nenumatytų Prekių/Paslaugų kainos turi būti konkurencingos ir negali būti didesnės nei rinkos kainos. Gavęs Vykdytojo pateiktas Nenumatytų Prekių/Paslaugų kainas (komercinį pasiūlymą), Užsakovas atlieka rinkos kainų tyrimą (apklausą telefonu ir / ar raštu, ir / ar paiešką elektroninėje erdvėje ar kt.), tokiu būdu įvertindamas, ar Tiekėjo pateiktos Nenumatytų Prekių/ Paslaugų kainos atitinka rinką. Nustačius, kad Vykdytojo pasiūlytos Nenumatytų Prekių/Paslaugų kainos yra didesnės nei rinkos, Užsakovas prašo Vykdytojo jas sumažinti. Tik objektyviai įvertinus ir turint pagrindžiančius / įrodančius dokumentus, kad Vykdytojo pateiktos Nenumatytų Prekių/Paslaugų kainos atitinka rinkos kainas, jos gali būti įsigyjamos vadovaujantis šia Sutartimi.
2.2. Sutarties maksimali kaina yra 20 000,00 Eur (dvidešimt tūkstančių eurų,00 ct), neįskaitant pridėtinės vertės mokesčio (toliau – PVM). Sutarčiai taikomas (nurodyti procentą) proc. dydžio PVM. Sutarties maksimali kaina, įskaitant PVM – (nurodyti kainą skaičiais ir žodžiais su PVM).
2.3. Prekių/ Paslaugų įkainiai:
      1 lentelė
	Eil. Nr.
	Pirkimo objektas

	Preliminarus kiekis* per 12 mėn.
	Vieneto įkainis
EUR be PVM
(Sutarties sudarymo metu

	1
	Stiprintuvas (900 MHz dažnių juostos) 
(nurodyti gamintoją ir modelį)
	2 vnt.
	

	2
	Stiprintuvas (1800 MHz dažnių juostos)
(nurodyti gamintoją ir modelį)
	2 vnt.
	

	3
	Stiprintuvas (900 MHz ir 1800 MHz dažnių juostos)
(nurodyti gamintoją ir modelį)
	3 vnt.
	

	4
	Šakotuvas
(nurodyti gamintoją ir modelį)
	7 vnt.
	

	5
	Lauko antena
(nurodyti gamintoją ir modelį)
	7 vnt.
	

	6
	Lauko antenos laikiklis
(nurodyti gamintoją ir modelį)
	7 vnt.
	

	7
	Vidaus antena
(nurodyti gamintoją ir modelį)
	7 vnt.
	

	8
	Jungtys
(nurodyti gamintoją ir modelį)
	28 vnt.
	

	9
	Montavimo paslaugos
	7 vnt.
	

	10
	Kabelis
(nurodyti gamintoją ir modelį)
	85 m.
	

	11
	Registravimas Ryšių reguliavimo tarnybos (RRT) sistemoje
	7 vnt.
	

	12
	Stiprintuvo paleidimas ir suderinimas
	7 vnt.
	

	13
	Papildomos paslaugos
	50 val.
	


* Preliminarus kiekis, tai reiškia, kad Užsakovas neįsipareigoja nupirkti viso nurodyto Prekių/Paslaugų kiekio ar bet kokios jų dalies.
2.4. Vykdytojui tinkamai įvykdžius Užsakovo užsakymą, Užsakovas sumoka Vykdytojui už konkretų Prekių/Paslaugų kiekį pagal Sutartyje nustatytus įkainius per 30 (trisdešimt) kalendorinių dienų Sutarties Bendrųjų sąlygų 5 skyriuje nustatyta tvarka. Sąskaitoje būtina nurodyti Užsakovo suteiktą šios Sutarties numerį ir datą.
2.5. Įkainiai Sutarties galiojimo laikotarpiu bus perskaičiuojami tokiomis sąlygomis:
2.5.1. pirmas perskaičiavimas vykdomas ne anksčiau kaip po 6 (šešių) mėnesių  nuo Sutarties įsigaliojimo;
2.5.2. jeigu pagal Valstybės duomenų agentūros duomenis Lietuvos Respublikos metinė infliacija pasiekia 10 (dešimt) ar daugiau procentų arba metinė defliacija pasiekia -10 (minus dešimt) ar daugiau procentų (naudojamas duomenų šaltinis – http://www.stat.gov.lt).
2.6. Įkainių perskaičiavimą inicijuojanti Šalis turi informuoti kitą Šalį raštu apie pageidavimą perskaičiuoti įkainius.
2.7. Įkainiai perskaičiuojami pagal žemiau pateiktą formulę:
Cpn = Sn x (1 + (I – X) / 100) 
Cpn – perskaičiuotas Prekėms taikomas įkainis. 
Sn – Sutartyje numatytas Prekėms taikomas įkainis. 
I – infliacijos arba defliacijos (defliacijos atveju procentas įrašomas su minuso ženklu) dydis procentais.
X - defliacijos atveju (-5), infliacijos atveju 5
2.8.Perskaičiuoti įkainiai įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip.
2.9. Už Prekes/Paslaugas užsakytas iki susitarimo dėl įkainių perskaičiavimo pasirašymo dienos, Užsakovas apmoka taikant iki tol galiojusius įkainius, o už Prekes/Paslaugas užsakytas  po susitarimo pasirašymo Vykdytojui bus apmokama taikant apskaičiuotus įkainius po perskaičiavimo.

3. PREKIŲ SU PASLAUGOMIS TIEKIMAS/TEIKIMAS
3.1. Prekės pristatomos/Paslaugos suteikiamos Sutarties Specialiųjų sąlygų 1 priede „Ryšio stiprinimo įrangos techninė specifikacija“ 3 skyriuje nustatytais terminais ir tvarka.
Jeigu Vykdytojui yra žinoma, kad Prekės/Paslaugos gali būti nepatiektos/nesuteiktos šiame punkte nustatytu terminu, Vykdytojas turi teisę į Prekių/Paslaugų patiekimo/suteikimo termino pratęsimą, tik tuomet, jei konkrečių aplinkybių, dėl kurių Prekių/Paslaugų patiekimas/suteikimas Sutartyje nustatyta tvarka bei terminais nėra įmanomas, Vykdytojas objektyviai negalėjo iš anksto numatyti. Kiekvienu tokiu atveju, Vykdytojas raštu nedelsdamas, bet ne vėliau kaip per 1 (vieną) darbo dieną nuo tokių aplinkybių atsiradimo momento, apie tai praneša Užsakovui, pateikdamas minėtų aplinkybių egzistavimo įrodymus. Vykdytojo nurodytas aplinkybes ir įrodymus vertina Užsakovas. Užsakovui sutikus pratęsti Prekių/Paslaugų patiekimo/suteikimo terminą, Prekių/Paslaugų patiekimo/suteikimo termino pratęsimas galimas tik minėtų pagrįstų aplinkybių egzistavimo laikotarpiui. 
3.2. Prekės pristatomos/Paslaugos suteikiamos Sutarties Specialiųjų sąlygų 4 priede „Prekių pristatymo/ paslaugų suteikimo vietos, kontaktiniai duomenys ir rekvizitai“ nurodytais adresais. Konkreti Prekių pristatymo/Paslaugų suteikimo vieta nurodoma Užsakovo užsakymo metu. 
3.3. Šalys susitaria, kad Prekių pristatymo/Paslaugų suteikimo terminas, jų trūkumų ištaisymo terminas (Sutarties Specialiųjų sąlygų 3.1 punkte, 4.1 punkte) yra esminės Sutarties sąlygos.  
3.4. Pristatydamas/Suteikdamas Prekes/Paslaugas Užsakovui, Vykdytojas privalo pateikti Sutartyje ir jos Prieduose nurodytus dokumentus.

4. PREKIŲ/PASLAUGŲ KOKYBĖ IR GARANTIJA
	4.1. Prekės turi būti patiektos kokybiškos ir Paslaugos suteiktos tinkamai, kokybiškai pagal Sutartyje ir jos prieduose nustatytus reikalavimus. Nustačius, kad Prekės ir (ar) Paslaugos yra nekokybiškos / suteiktos nekokybiškai, neatitinka Sutarties reikalavimų, Vykdytojas privalo ištaisyti Prekių ir(ar) Paslaugų trūkumus per  2 (dvi) kalendorines dienas nuo Užsakovo pranešimo apie nekokybiškas Prekes/Paslaugas pranešimo išsiuntimo Vykdytojui momento.
[bookmark: _Hlk65834009]4.2. Garantinis laikotarpis – (bus nurodoma sutarties sudarymo metu).
4.3. Prekių defektų/trūkumų ir (ar) Paslaugų trūkumų nustatymo bei šalinimo tvarka numatyta Sutarties Bendrosiose sąlygose. 

5. ŠALIŲ ATSAKOMYBĖ
5.1. Jeigu Vykdytojas vėluoja patiekti, pakeisti Prekes ar ištaisyti jų trūkumus, ir (ar) suteikti Paslaugas/jų etapą (jei taikoma) ar ištaisyti jų trūkumus, Užsakovas nuo kitos dienos Vykdytojui skaičiuoja 0,02 (dviejų šimtųjų) procento dydžio delspinigius už kiekvieną uždelstą kalendorinę dieną nuo laiku nepatiektų, nepakeistų ir (ar) Prekių su trūkumais kainos, ir (ar) nuo laiku nesuteiktų Paslaugų/jų etapo (jei taikoma) ir (ar) nuo neištaisytų Paslaugų su trūkumais kainos, įskaitant PVM, jei jis Sutarčiai taikomas, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo Sutarties maksimalios kainos, įskaitant PVM, jei jis Sutarčiai taikomas.
5.2. Jei Užsakovas uždelsia atsiskaityti už tinkamai Vykdytojo patiektas Prekes ir (ar) suteiktas kokybiškas Paslaugas per Sutartyje nurodytą terminą, Vykdytojas nuo kitos dienos skaičiuoja Užsakovui 0,02 (dviejų šimtųjų) procento dydžio delspinigius nuo laiku neapmokėtos sumos, įskaitant PVM, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo Sutarties maksimalios kainos, įskaitant PVM, jei jis Sutarčiai taikomas.
5.3. Vykdytojas supažindina Sutartį vykdysiančius Vykdytojo (ir subtiekejo, jeigu jis pasitelkiamas) darbuotojus su Antikorupcinės politikos, Interesų konfliktų vengimo politikos ir Dovanų politikos nuostatomis (https://vmu.lt/korupcijos-prevencija/) prieš pradedant vykdyti Sutartį.
5.4. Jeigu Sutarties vykdymo metu Vykdytojui (subtiekėjui, jeigu jis pasitelkiamas) tampa žinoma prieš Užsakovą nukreiptos korupcinio pobūdžio veikos duomenys, jis nedelsiant apie tai informuoja Užsakovą ir/arba imasi kitų teisėtų ir pakankamų priemonių neteisėtai veikai nutraukti.

[bookmark: _Hlk63938102][bookmark: _Hlk28336466][bookmark: _Hlk486857960]   6. SUTARTIES GALIOJIMO TERMINAS
6.1. Sutartis laikoma sudaryta ir įsigalioja ją pasirašius įgaliotiems Šalių atstovams, nustatyta tvarka užregistravus, ir galioja iki visiško Sutartinių įsipareigojimų įvykdymo arba Sutarties nutraukimo, bet ne ilgiau nei 370 (trys šimtai septyniasdešimt) kalendorinių dienų nuo Sutarties įsigaliojimo dienos. 
 Sutarties galiojimo metu Sutarties maksimali kaina, nurodyta Sutarties  Specialiųjų sąlygų 2.2  punkte, negali būti viršyta. 

7. RĖMIMASIS KITŲ ŪKIO SUBJEKTŲ PAJĖGUMAIS
	Jei Vykdytojo pasiūlyme nurodyti konkretūs pasitelkiami subtiekėjai.
7.1. Sutarties vykdymui Vykdytojas pasitelkia šiuos subtiekėjus: __________________________________. Subtiekėjų keitimo tvarka nurodyta Sutarties Bendrųjų sąlygų 10 skyriuje.
Jei subtiekėjas nebuvo nurodytas Vykdytojo pasiūlyme.
7.1. Iki Sutarties vykdymo pradžios Vykdytojas įsipareigoja Užsakovui pranešti tuo metu žinomo subtiekėjo pavadinimą, kontaktinius duomenis ir jo atstovus. Vykdytojas privalo Sutarties Bendrosiose sąlygose nustatyta tvarka ir terminais informuoti Užsakovą apie minėtos informacijos pasikeitimus visu Sutarties vykdymo metu. 
7.2. Subtiekėjui (-ams) pageidaujant, Užsakovas su juo (jais) atsiskaitys tiesiogiai. Apie šią galimybę Užsakovas subtiekėją informuos atskiru pranešimu per 3 (tris) darbo dienas nuo Sutarties pasirašymo dienos arba informacijos iš Vykdytojo apie pasitelkiamą subtiekėją gavimo dienos. Norėdamas pasinaudoti tiesioginio atsiskaitymo galimybe, subtiekėjas turi apie tai raštu ne vėliau kaip per 2 (dvi) darbo dienas nuo šiame Sutarties punkte nurodyto Užsakovo pranešimo gavimo dienos informuoti Užsakovą. Tokiu atveju su Užsakovu, Vykdytoju ir subtiekėju bus sudaroma trišalė sutartis, kurioje nustatoma tiesioginio atsiskaitymo tvarka, įskaitant numatoma Vykdytojo teisė prieštarauti nepagrįstiems mokėjimams. Trišalės sutarties dėl tiesioginio atsiskaitymo su subtiekėju pasirašymas nekeičia Vykdytojo atsakomybės dėl Sutarties įvykdymo.

[bookmark: part_8f4dadbdf27c4882b72f57a56c9631ad][bookmark: part_9fd9687904354f69bb532178a7959ebe]8. KITOS NUOSTATOS
[bookmark: _Toc438559501][bookmark: _Toc438559828]8.1. Sutarties Bendrosios sąlygos yra sudėtinė, neatsiejama šios Sutarties dalis. Vykdytojas besąlygiškai patvirtina, kad, prieš sudarant šią Sutartį, jis turėjo galimybę susipažinti ir susipažino su Sutarties Bendrosiomis sąlygomis, todėl jam yra žinomas Sutarties Bendrųjų sąlygų turinys ir Vykdytojas jas vykdys.
8.2. Sutartis laikoma neteisėta ir negaliojančia, jei paaiškėjo, kad, vadovaujantis Lietuvos Respublikos nacionaliniam saugumui užtikrinti svarbių objektų apsaugos įstatymo nuostatomis, Sutartis neatitinka nacionalinio saugumo interesų. Tokios Sutarties negaliojimo momentas nustatomas vadovaujantis minėtu įstatymu. 
Jei Vykdytojas yra PVM mokėtojas:
8.3. Vykdytojas yra registruotas PVM mokėtoju Lietuvos Respublikoje. Jei Vykdytojas yra registruotas PVM mokėtoju kitoje ES valstybėje, nurodyti kokioje ES valstybėje.
Jei Vykdytojas nėra PVM mokėtojas:
8.3. Vykdytojas nėra registruotas PVM mokėtoju Lietuvos Respublikoje.
8.4. Šiai Sutarčiai netaikomas jos  Bendrųjų sąlygų 11 skyrius.
[bookmark: _Hlk65483493]8.5. Sutartis (sudaryta ir įsigaliojusi) privalomai nutraukiama, kai Lietuvos Respublikos Vyriausybė Lietuvos Respublikos nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų. Tokiu atveju Užsakovas (pirmos kategorijos nacionaliniam saugumui užtikrinti svarbi įmonė) nedelsiant raštu praneša Vykdytojui apie Sutarties nutraukimą. Taikomos Sutarties Specialiųjų sąlygų 8.2 p. ir Lietuvos Respublikos nacionaliniam saugumui užtikrinti svarbių objektų apsaugos įstatyme numatytos pasekmės.
[bookmark: _Hlk65826658][bookmark: _Hlk65839298]8.6. Ši Sutartis sudaryta lietuvių kalba (ir _________________ nurodyti ir kitą kalbą, jei Sutartis sudaroma su užsienio valstybės fiziniu ar juridiniu asmeniu) 2 (dviem) egzemplioriais, turinčiais vienodą teisinę galią, po vieną kiekvienai Šaliai. Sutartis yra Šalių perskaityta ir suprasta. Sutarties autentiškumo ir (ar) vientisumo patvirtinimo būdai: abi Šalys Sutartį pasirašo rašytiniu parašu popieriuje arba kvalifikuotu elektroniniu parašu (kaip jis suprantamas pagal 2014 m. liepos 23 d. Europos Parlamento ir Tarybos reglamentą Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB). Sutarties autentiškumas patvirtintas ant kiekvieno Sutarties lapo kiekvienos Šalies įgaliotų asmenų parašais arba Sutartis susiuvama ir pasirašoma paskutinio lapo antroje pusėje. Šalis (jei ji juridinis asmuo) Sutartį patvirtina antspaudu, kai pareiga turėti antspaudą nustatyta Šalies (juridinio asmens) steigimo dokumentuose arba įstatymuose. Jeigu Sutarties Šalys – juridiniai asmenys Sutartį pasirašo kvalifikuotu elektroniniu parašu, juridinio asmens atstovo kvalifikuoto elektroninio parašo teisinė galia yra lygiavertė juridinio asmens atstovo rašytiniam parašui, patvirtintam juridinio asmens antspaudu, kai pareiga turėti antspaudą nustatyta juridinio asmens steigimo dokumentuose arba įstatymuose. 
Jei sutartis sudaroma lietuvių ir užsienio kalba, papildomai įrašyti šią nuostatą:
[bookmark: _Hlk37954945]8.7. Jeigu skirtingomis kalbomis surašyti Sutarties tekstai neatitinka vienas kito, tai pirmenybė suteikiama ir Sutartis aiškinama pagal pirmiausia surašytą Sutarties tekstą lietuvių kalba.
PRIDEDAMA:
[bookmark: _Hlk184991215]1 priedas – Ryšio stiprinimo įrangos techninė specifikacija.
2 priedas – Pasiūlymas
3 priedas – Bendrosios sąlygos.
4 priedas – Prekių pristatymo/paslaugų suteikimo vietos, kontaktiniai duomenys 
5 priedas – Bendrosios sąlygos.

9. ŠALIŲ ADRESAI IR REKVIZITAI
	Užsakovas
Valstybės įmonė Valstybinių miškų urėdija 

	Vykdytojas
[Vykdytojo pavadinimas arba vardas, pavardė]

	Įmonės kodas 132340880
PVM mokėtojo kodas LT323408811
Registracijos adresas: 
Pramonės pr. 11A, 51327 Kaunas
Buveinės adresas: 
Savanorių pr. 176, 03154 Vilnius
Užsakovo [pavadinimas] regioninio padalinio 
kontaktinis adresas (jei taikoma):
Bankas
a/s LT
Tel. 
El. p. 
	     [Vykdytojo registracijos kodas arba gim.                data] 
     PVM mokėtojo kodas (jei registruotas)
     Individualios veiklos vykdymo pažymos Nr.                          (jei Vykdytojas fizinis asmuo)
     [Registruotos buveinės arba gyv. vietos adresas]

Bankas
a/s LT
Tel. 
El. p. 



[Atstovo pareigos, vardas, pavardė]                            [Atstovo pareigos, vardas, pavardė]
_____________________	                           _______________________
       (parašas)			                    (parašas)
		
				       A.V. (jei taikoma)
Data: ________________		       Data: ________________





Sutarties rengėjas(-a): Užsakovo (skyriaus pavadinimas, pareigos, vardas, pavardė, elektroninis paštas ir telefono numeris.)
[bookmark: _Hlk486929429]Už Sutarties, jos pakeitimų, ataskaitų paskelbimą teisės aktų nustatyta tvarka CVP IS atsakingas(-a): Užsakovo (Centrinė administracija/regioninio (-ių) padalinio (-ių) pavadinimas, pareigos, vardas, pavardė, elektroninis paštas ir telefono numeris).
Už Sutarties vykdymą ir Sąskaitų  priėmimą atsakingas(-a): Užsakovo (Centrinė administracija/regioninio (-ių) padalinio (-ių) pavadinimas, pareigos, vardas, pavardė, elektroninis paštas ir telefono numeris).
Įteikti: Užsakovo Viešųjų pirkimų skyriui, (nurodyti Užsakovo regioninį (-ius) padalinį (-ius)).

